22 верасня парафіяльны хор храма ў гонар Сабора Усіх Беларускіх Святых г. Гродна (настаяцель – мітрафорны протаіерэй Анатоль Ненартовіч, рэгент – Наталля Гаплічнік) паспяхова выступіў ў першым аддзяленні канцэрта, які адбыўся ў Рахманінаўскай зале Маскоўскай дзяржаўнай кансерваторыі імя П.І.Чайкоўскага ў рамках III Міжнароднага харавога кангрэсу. У высокамастацкім выкананні прагучалі творы А.Анцава, А.Архангельскага, протаіерэя А.Бандарэнкі, Дз.Бартнянскага, Ф.Іванова, М.Іпалітава-Іванава, манахіні Іўліяніі (Дзянісавай), А.Львова, Г.Свірыдава, П.Часнакова. Харавы калектыў годна прадставіў Гродзенскую епархію і краіну на міжнародным творчым форуме!